google/wiki40b huggingface dataset:
Hollow Illusion

Hollow Illusion, tidligere Hollow, er et norsk rockeband fra Stange i Hedmark som består av de eneggede tvillingene Magnus og Ove Mikkelsen Hoel. Bandet ble etablert i 2003. De spiller heavybasert gitarrock og er inspirert av band som Metallica, Black Sabbath og Thin Lizzy.
Bandet har gitt ut tre album, to under navnet Hollow; Dark Thoughts og Between The Lines, og ett selvtitulert album under deres nåværende navn. I 2017 planlegges det et fjerde album.
Never Too Late

Informasjon

Kylie ville at albumets tittelspor skulle utgis som den tredje singelen, men høsten 1989 ble «Never Too Late» utgitt i stedet. Selv om den debuterte som nummer sytten grunn av den forsinkede utgivelsen av singel ble sangen en umiddelbar suksess, med fjerdeplass som høyeste plassering på UK Singles Chart. Sangen ble hennes åttende singel nådde topplisten på rad i Storbritannia.
Den B-side med tittelen «Kylie's Smiley Mix» var en kontinuerlig mix av hennes største hits fra albumet Kylie og 12" versjonen, og inkludert disse sangene i rekkefølge: «I'll Still Be Loving You», «It's No Secret», «Je Ne Sais Pas Pourquoi», «Turn It into Love», «I Should Be So Lucky» og «Got to Be Certain». Den 7" versjon inneholdt alle disse sporene bortsett fra «I'll Still Be Loving You» og «It's No Secret».
Bossnettet i Bergen

Utbygging

Utbyggingen startet i 2007 da deler av bossnettet ble lagt i traseen til Bybanen i Kaigaten. Steg 1, kalt grønt nett, ferdigstilles september 2019 og har en dobbel mottaksterminal i Jektevikten som tar i mot begge sløyfene i dette nettet.
Videre skal det bygges et "blått nett" som skal dekke blant annet Marken og Nygårdshøyden og det skal bygges en terminal på Nygårdstangen i Bergen sentrum for å dekke mottaket av dette nettet.
I framtiden skal det bygges et "rødt nett" mot Sandviken.

Teknisk

Bossnettet har ulike nedkast, ett for papir og plast og ett for restavfall. I tillegg finnes det bossbøtter som står langs gaten.
Selve nettet består av stålrør med indre diameter på 508 mm langs alle  trasene. Når systemet kjører, suges luft inn i enden og det hele drives av ni vifter på 90 kilowatt fordelt over to fysiske nett, som får vindhastigheten opp i 80 km/t. Rørene er beregnet å vare i minst 60 år.

Operasjon

Alle brukerne av nedkastene har en  RFID-brikke man må autentisere seg med for å åpne lukene. Private brukere har åtte inkluderte à 35 liter restavfall og ubegrenset med kildesortert avfall. En større luke på 120L er tilgjengelig for næringskunder.

Drift

Bossnettet driftes av Envac Norge, et underselskap av svenske Envac AB, som også har gjort utbyggingen av selve nettet  og har en driftsavtale på ti år.
Frimerkets dag

Frimerkets dag ble etablert etter en ide fra Hans von Rudolphi og ble arrangert første gang i Østerrike i desember 1935. Formålet var å la dagen være fremme bruken av frimerker og frimerkesamling. I mange land gis det ut egne frimerker på eller i tilknytning til dagen, det lages egne særstempler, samt at det avholdes frimerkeutstillinger.
Tidspunktet for når dagen arrangeres i de ulike landene varierer, men det skjer som oftest i oktober og november. I Norge ble frimerkets dag arrangert første gang i 1970. I 2010 gikk arrangementet av stabelen 15. november med ulike aktiviteter flere steder rundt om i landet, deriblant på alle landets postkontorer.
Kritisk rettsvitenskap

Kritisk rettsvitenskap (engelsk: Critical legal studies) er en strømning innen rettsvitenskapelig forskning som bruker metoder som tilsvarer kritisk teori (Frankfurtskolen) innen samfunnsvitenskap.
Kritisk rettsvitenskap har røtter bl.a. i amerikansk rettsrealisme, men oppstod som en egen retning sent på 1970-tallet, påvirket av den svarte borgerrettsbevegelsen, kvinnebevegelsen og antikrigsbevegelsen på 1960- og 1970-tallet. En kritisk holdning til amerikansk politikk utviklet seg til en kritisk holdning til den dominerende rettsideologien i vesten.
I dag står ikke kritisk rettsvitenskap i opposisjon til den etablerte rettsvitenskapen på samme måte som før, men er i større grad et filosofisk perspektiv.
SFWA Manager of the Year

Scottish Football Writers' Association Manager of the Year, forkortet til SFWA Manager of the Year, er en fotballpris som gis til årets beste manager i Skottland av Scottish Football Writers' Association (SFWA) mot slutten av hver sesong. Alle managere i det skotske seriesystemet, Scottish Football League og Scottish Premier League uavhengig av nasjonalitet, kan vinne prisen. Vinneren blir stemt frem av over 100 journalister som er medlem av SFWA.
Den første prisen ble utdelt i 1987 til skotske Jim McLean hos Dundee United FC.
Qinling kullkraftverk

Qinling kullkraftverk er et kullkraftverk i provinsen Shaanxi i det nordlige Kina. Det har en installert produksjonskapasitet på 800 MW, i blokker av 400 MW hver. Anlegget ble bygd ut av bl.a NWPCG.
Grunnkretser i Tinn kommune

Grunnkretser i Tinn kommune er delområder og grunnkretser som seksjonerer Tinn kommune, Telemark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Fabio Casartelli

Amatørkarrieren

Fabio Casartelli viste stort talent som amatørsyklist. Han hadde mange fine seire og plasseringer i perioden 1990–1992, der høydepunktet var gullemdaljen i landeveisrittet i OL 1992 i Barcelona foran nederlandske Erik Dekker og Dainis Ozols fra Latvia.

Profesjonell karriere

Casartelli ble profesjonell for laget Ariostea i 1993. Dette året vant han en etappe i rittet Settimana Bergamasca, kom på andreplass i en etappe i Sveits rundt, og fullførte Giro d'Italia. I 1994 gikk han til laget ZG-Mobili, før han sesongen etter gikk til Team Motorola. Han kom på sjetteplass i det spanske rittet Clásica de Almería og tredjeplass på andre etappe i Murcia rundt. I Tour de France 1995 kjørte Casartelli sammen med Alvaro Mejia, Frankie Andreu, Lance Armstrong, Steve Bauer, Kaspars Ozers, Andrea Peron, Jack Swart og Sean Yates.

Dødsfallet

18. juli, på femtende etappe av Tour de France, veltet Fabio Casartelli og noen andre av rytterne i nedkjøringen fra Col de Portet d'Aspet i Pyreneene. Casartelli pådro seg alvorlige skader i ansiktet og hodet, og mistet bevisstheten. Under helikoptertransport til et lokalt sykehus sluttet han å puste, og etter flere gjenopplivningsforsøk ble han erklært død. Mange har hevdet at en moderne sykkelhjelm ville ha reddet livet til Casartelli, men slaget var ikke bare mot den delen av hodet som blir beskyttet av en hjelm, og i en hastighet på nesten 100 km/t vil støtenergien være mer enn 20 ganger høyere enn det en typisk hjelm er utviklet for å absorbere.
Etter nøye overveielser valgte Motorola-laget å fortsette Tour de France. Det øvrige feltet hedret Fabio ved å la lagkameratene vinne den neste etappen uten konkurranse. Société du Tour de France delte ut etappepremier som vanlig, og rytterne donerte alle prispengene til et fond som ble opprettet for Casartellis familie. Tour-ledelsen la til like mye penger, og flere tusen enkeltpersoner, spesielt i USA, gav sine bidrag til fondet.
Société du Tour de France og Motorola-laget reiste et minnesmerke på stedet der han styrtet. Minnesmerket er et solur som står slik at solens skygge uthever tre datoer – Casartellis fødsels- og dødsdato, samt datoen da han vant OL-gull.
Zeca Afonso

Virke

Afonso og Luís Góis spilte i 1956 inn Fados de Coimbra og brukte da fadoen politisk. «Os Vampiros» (1962) ble forbudt av regimet. Afonsos politiske budskap ble stadig tydeligere og han var i 1973 fengslet en kort periode. Aviser og ukeblader fikk forbud mot å trykke bilder og intervjuer med Afonso. Konsertopptredener ble ofte annonsert i siste liten for at myndighetene ikke skulle rekke å legge hindringer i veien. Coimbra-fado er særlig knyttet Universitetet i Coimbra og studentmiljøet der. Sangerne er oftest mannlige studenter og sangene er muntrere enn Lisbo-fadoen, Afonso var særlig inspirert av Coimbra-fado. Afonso kombinerte fado med rock og latinamerikansk «nueva cancion». Afonso satte musikk blant annet til dikt av Manuel Alegre. Afonso hadde en særegen stemme og han utviklet sin musikkstil med bakgrunn i fadoen fra Coimbra og med inspirasjon fra Afrika, fra den portugisiske landsbygda og fra Europa.
Vernepliktige soldater sendt til Afrika for å kjempe regimets kunne vise sin misnøye å synge Afonsos forbudte sanger.
Da sangen «Grândola, Vila Morena» av Zeca Afonso ble spilt på radioen 25 minutter over midnatt 25. april 1974 var det et hemmelig signal som bekreftet at nellikrevolusjonen gikk etter planen. Programleder for programmet «Limite» på den katolske radiostasjonen Radio Renascença, Jose Vasconcelos, leste høyt linjene fra Afonsos sang: «Grândola, vila morena, Terra da fraternidade, O povo é quem mais ordena...» (Grândola, svidd av sola, Brorskapets land, Folket er det som rår, hos deg...). Afonsos tekst omhandlet brorskap, likhet og folkestyre. «Grândola, Vila Morena» (skrevet i 1971) ble fremført i den store konsertsalen Coliseu dos Recreios 29. mars 1974 der publikum sluttet seg til i allsang. Sangen fremføres i Cante Alentejano-stilen, en polyfon sangsjanger fra Alentejo.

Død og ettermæle

Afonso holdt sin siste konsert Coliseu dos Recreios, Lisboa, 29. januar 1983. Han led av ALS. Marcello Carlin skriver at Afonso er Portugals Victor Jara, Woody Guthrie og Bob Dylan i en person. «Os Vampeiros» ble framført under demonstrasjoene mot de økonomiske innstrammingene i 2011 og 2014. Fadostjernen Cristina Branco hyller på albumet Abril (2007) Afonsos minne.
Familien avslo i 2018 et ønske om flytte Afonsos grav til Portugals Panteão Nacional (det «nasjonale panteon» der et lite antall av landets fremste personligheter er gravlagt, blant annet Amália Rodrigues), dette ville vært i strid med hans livsfilosofi uttalte familien. Etter eget ønske ble han gravlagt i stillhet på Cemitério de Nossa Senhora da Piedade, i Setubal.
Dieter Eilts

Landslaget

Han deltok i flere internasjonale turneringer for Tyskland. Han ble europamester i fotball i 1996.
Vaktmester

En vaktmester er en person som har hele eller deler av ansvaret for vedlikeholdet av en eller flere bygninger, og gjerne et overordnet eller koordineringsansvar ved større arbeider på denne bygningen. Vaktmester kan også betegnes som driftsleder, en tittel som er tatt i bruk de senere årtiene i stedet for vaktmester. Som oftest er en vaktmester eller driftsleder i dag ansatt av en juridisk enhet som disponerer en bestemt bygningsmasse, f.eks. et borettslag eller skole, og har da normalt ansvar for vedlikeholdet av hele bygningsmassen og uteområdene til denne enheten. Vaktmesteren eller driftslederen kan være den eneste ansatte med denne oppgaven, men kan også ha én eller flere assistenter. 
Pedell er en eldre betegnelse på en vaktmester, særlig ved skoler, samfunnshus og lignende, som hadde leilighet i/ved bygget. I noen tilfeller var arbeidsplikten en del av husleien.
Ancylotela

Utseende

Nokså små (ca. 6 - 7 millimeter), avlange, blankt svarte praktbiller. Dekkvingene har gule eller gulhvite sideflekker, pronotum har også en gul flekk på siden.
Pronotum er rundet og hvelvet, noe bredere enn dekkvingene. Disse har fine lengdefurer.

Levevis

De voksne billene besøker gjerne blomster.

Utbredelse

Slekten lever i Argentina. Det første eksemplaret ble sagt å være fra Chile, men slekten har ikke blitt gjenfunnet der og det kan muligens skyldes en feil-etikettering.
Bassari

Bassari er en folkegruppe som lever i Senegal, Gambia, Guinea and Guinea-Bissau. Det er anslått at det er mellom 10 000 og 30 000 personer som tilhører bassarifolket, og de fleste av dem lever i Kédougouregionen sørøst i Senegal og de tilstøtende områdene i Guinea. 
Bedikfolket er tradisjonelt animister, med et innslag av kristne. De livnærer seg av åkerbruk og sesongarbeid.
Verdensarvminnet Bassarilandskapet omfatter kulturlandskap formet av bassarifolket, bedikfolket og fulanifolket.
Fristat

Det engelske samveldet

Det engelske parlamentet som eksisterte innenfor det engelske samveldet fra 1649 til 1660, erklærte at «England er bekreftet å være et samvelde og en fristat, og skal heretter bli regjert som et samvelde og en fristat». Samveldet hadde en republikansk konstitusjon.

Tyskland

I Tyskland er begrepet Fristat (Freistaat) blitt brukt synonymt med republikk. Helt siden middelalderen har benevnelsen fri i Tyskland vært ensbetydende med standsamfunn, frie rikssteder og Hansabyer. Dette innebar bestemte rettigheter, skattefritak eller en selvstendig jurisdiksjon (Gerichtshoheit).
Benevnelsen Freistaat er første gang attestert i 1731, da Det sveitsiske edsforbund brukte dette navnet om sin uavhengig fra det tysk-romerske rike som hadde eksistert siden 1648. I sammenheng med opplysningstiden og fremveksten av republikkene i Nord-Amerika og Frankrike, valgte tyske språkpuritanere på 1700-tallet benevnelsen Freistaat i stedet for republikk. Den sistnevnte betegnelsen var nemlig avledet av det latinske ordet res publica og ble av mange tyskere assosiert med fienden Frankrike, som brukte benevnelsen république. Benevnelsen Freistaat betegnet en stat som var regjert av folkevalgte personer, «frie personer» i motsetning til et monarki. Etter novemberrevolusjonen i 1918 benyttet flere tyske stater benevnelsene Freistaat og Volkstaat om den nye demokratiske styreformen.
Etter nasjonalsosialismens maktovertagelse, ble fristatene oppløst og erstattet av Gau, der lederne ikke lenger var folkevalgte. Etter andre verdenskrig ble delstatene gjenopprettet. Fra 1952 kalte Bayern seg bare Freistaat og benevnelsen ble således synonymt med Bayern. I 1990 benyttet det gjenopprettede Sachsen denne benevnelsen, og fra 1993 er den også brukt om Thüringen.
Orkanger Badmintonklubb

Orkanger Badmintonklubb er en badmintonklubb i Orkanger. Klubben ble stiftet 15. februar 1994, og er medlem av Norges Idrettsforbund gjennom Midtnorsk Badmintonkrets Sør. Klubben består per juli 2015 av ca. 50 aktive spillere i klasser fra U11 til senior/veteran.
Sosnogorsk

Sosnogorsk (russisk: Сосного́рск) er en by i republikken Komi i Russland. I sovjettiden var det en gulag-leir på stedet. Innbyggertall: 29 587 (folketelling 2002).
Megaceras septentrionis

Utseende

En stor, (ca. 40-50 millimeter), blank, brun hornbille. Hannen har et kraftig horn i pannen og to korte, butte horn på pronotum, som er høyt hvelvet, for det meste svært blankt men med et parti med kraftig, stripet mikroskulptur på hver side. For-leggen (protibia) har tre tenner. Hunnen er blank, uten horn. Dekkvingene er glatte og blanke.

Levevis

Lite er kjent om biologien til disse billene. De fleste av artene er tilsynelatende sjeldne, og lever i løvskog. De voksne billene er nattaktive. Larvene utvikler seg mest sannsynlig i råtne stokker.

Utbredelse

Arten er utbredt fra Honduras i nord til Ecuador i sør.
Sigdringfly

Utseende

Et middelsstort (vingespenn 27 – 32 mm), mørkt brunlig nattfly, forvingen er karakteristisk innbuktet bak spissen og dermed litt sigdformet. Forkroppen er mørkbrun, forvingen er mørk brunlig, ofte med litt olivengrønt skjær. Den har to lyse tverrbånd og merkerte, hvitrandete nyre- og ringmerker. Ytterkanten er markert innbuktet. Bakvingen er brungrå.

Levevis

Arten lever på fuktige steder der det vokser viere (Salix spp.), særlig selje (Salix caprea) og istervier (Salix pentandra), som er larvenes vanligste næringsplanter. Larvene lever i greinspissene på nøringsplanten og spinner sammen skuddene. Arten overvintrer som egg. De voksne sommerfuglene flyr i juli – august.

Utbredelse

Den finnes i Europa, unntatt lengst i nord, og videre østover til Japan. I Norge er den bare funnet på Østlandet nord til Oslo.
Jack Lee

Biografi

Han startet sin profesjonelle karriere i Leicester i februar 1941. Ni år senere ble han kjøpt for £ 18 500 av Derby County. Manageren i Derby, Stuart McMillan, lovet at han kom til å havne på landslaget, noe han også gjorde senere i sesongen. Etter 4 år i Derby ble Coventry City hans tredje, og siste, klubb som aktiv spiller. Etter en sesong i Coventry la han opp som aktiv spiller.
Han debuterte på landslaget mot Nord-Irland den 7. oktober 1950. Han spilte en landskamp for England.
Jack Lee var også kjent som en habil cricketspiller.
Startmotor

En startmotor er en elektrisk motor som benyttes til å dra i gang en større forbrenningsmotor, som en bensin- eller dieselmotor.
Startmotoren drives av strømmen fra et batteri. På personbiler og småbåter er dette vanligvis 12 volts-batterier. Startmotoren er koblet til hovedmotoren med en mekanisme som sørger for kontakt så lenge startmotoren driver forbrenningsmotoren, men som automatisk kobler fra så snart hovedmotoren går for egen maskin.
I dag er de fleste innretninger som bruker forbrenningsmotorer utstyrt med egen startmotor, slik at man kun må slå på tenningen for å starte bil, båt eller annen redskap. Unntaket fra dette er mindre motorer i bruk der enkel konstruksjon, vekt og pris har vært avgjørende. Eksempler på dette er motorgressklippere, motorsager eller små påhengsmotorer, der man må bruke startsnor for å dra i gang motoren. Et annet eksempel er mindre, ofte eldre motorsykkelmodeller som er utstyrt med startpedall og må tråkkes i gang.
I tidligere tider var ofte både biler og båtmotorer utstyrt med manuell sveiv. I modeller uten startmotor sveivet man i gang motoren. Og selv konstruksjoner med batteri og startmotor var ofte utstyrt med sveiv i tillegg, slik at man hadde en mulighet til å starte sjøl om batteri eller startmotor sviktet.
Henkka Blacksmith

Biografi

Henkka startet å spille gitar når han var elleve år.Han ble introdusert for heavy metal gjennom sin bror, som hørte på band som Slayer og Pantera.
Før det hadde han bare hørt om glam rock-band som Guns N' Roses og Poison. Som tiden gikk ble han mer interessert i heavy musikk.
Tidlig på 90-tallet oppdaget han black metal og death metal, band som Burzum, Dissection og Cannibal Corpse.
Han spilte i sitt første band som 13 åring. det het Aivokasvain (Brain Tumour). han var medlem i to år før han sluttet og byttet ut hovedinstrumentet sitt, til bass.
Når Samuli Miettinen sluttet i Inearthed (original navnet til Children of Bodom) i 1996, ble Henkka med i bandet og tok over 5-strengers bassen.
Han er frontmannen av bandet når det kommer til intervjuer og lignende.Grunnet at han kan snakke både finsk, svensk, engelsk og noe fransk.
Henkka studerer politisk vitenskap og politisk historie i universitetet i Helsingfors når han har tid, noe som ikke er særlig ofte. Han er også interessert i sport, og har en lidenskap for fotball og svømming. Henkka er helt bundet til Children of Bodom og har ingen sideprosjekter. Ifølge han er familie og bandet de to viktigste tingene i livet hans.
Eirin Bjerkreim Kleppa

Karriere

15 år gammel signerte Kleppa for Klepp Kvinner Elite. På dette tidspunktet trente hun i tillegg med jenter 17, gutter 15 og junior på Klepp Idrettslag, samt Frøyland ILs damelag

Landslag

Debuterte på U15-landslaget i 2006.

Personlig

Eirin Bjerkreim Kleppa gikk idrett på Bryne vidaregåande skule, og studerte et halvt år på Florida State University. Tar for tiden forkurs for ingeniørstudier ved Universitetet i Stavanger.
Leif Magne Tangen

Utvalgte kuratoriske prosjekter

2015Reiser Alene, på Tromsø Kunstforening. Gruppeutstilling med Ole John Aandal, Christina H. Leithe, Ane Hjort Guttu, Riikka Kuoppala, Olof Olsson, Jennifer Reeder, Wolff & Hauge og Yan Xing.
2010 Nothing as Something as Nothing at All, på Fotogalleriet. Soloutstilling med Tor Børresen
 
2007 Synthetische Natur, på D21 Kunstraum Leipzig, Gruppeutstilling med Sveinn Fannar Johannsson, Per Christian Brown, Mikkel McAlinden, Einar Horsberg, Kjersti Berg, Børre Sæthre, Marte Johnslien, Jenny Rydhagen, Eline Mugaas og Anders Valde
  
2007 I Will Never Make It, på D21 Kunstraum Leipzig. Gruppeutstilling med Jan Christensen, Mikkel McAlinden, Mark Hamilton, Reto Pulfer, Paolo Chiasera, Piotr Jaros, John Cage og Jason Starkie
2007 Objet Perdu, på Pierogi Leipzig med Lutz-Rainer & Jan Freuchen
2007 Bare Words, på LAUTOM, i Oslo. Gruppeutstilling med Joe Amrhein, Øystein Aasan, Nadja Bournonville, Heman Chong, Mark Hamilton, Reto Pulfer, Annika Ström, Sue Tompkins og Eve K. Tremblay.
2006PHILIP, Roman og utstilling på Project Arts Centre, Dublin, Irland. Hele prosjektet var kuratert av Mai Abu ElDahab, Heman Chong og Leif Magne Tangen. Romanen var skrevet i samarbeid av Mark Aerial Waller, Cosmin Costinas, Rosemary Heather, Francis McKee, David Reinfurt, Steve Rushton, Heman Chong og Leif Magne Tangen)
Kosakker

Kosakker er en ukrainsk og sørrussisk folkegruppe som er kjent i Ukraina og Russland siden 1300-tallet. Kosakkene var tradisjonelt dyktige ryttere og krigere på hesteryggen, og de ble etterhvert brukt som lettbevæpnende kavalerister i den russiske hæren. Betegnelsen kosakk kommer via det russiske ordet kazaki (каза́ки) og ukrainsk, kozak, igjen avledet fra tyrkisk kazak (quzzaq) som betyr «eventyrer», «omstreifer», «nomade» eller «fri mann».
Etnisk sett var kosakkene av blandet opprinnelse. De hørte tradisjonelt hjemme på steppene nord for Svartehavet i dagens Ukraina. Kosakkene bestod etterhvert også av en del polske og især russiske bønder som flyktet fra sine godseiere, og de fikk dermed et mer slavisk preg. Opprinnelig var kosakkene organiserte i frie bondesamfunn med en republikansk styreform. Etterhvert fikk den russiske tsaren større makt i kosakkenes områder. Da tsaren organiserte kosakkene i militærdistrikt, forsvant det meste av deres selvstyre. Kosakkenes betydning og utbredelse var på sitt største på 1600-tallet.
Eide og Omegn Fotballklubb

Historikk

Klubben ble stiftet i 1993 som en sammenslåing av Eide Idrettslag, Frode Idrettslag, samt Lyngstad og Omegn Idrettslag.

5. divisjon 2011

Kilde: Speaker.no
Oktober (tidsskrift)

Oktober var et revolusjonært sosialistisk tidsskrift som utkom med 17 numre i Oslo i årene 1937-1939. Tidsskriftet inneholdt dels oversatte artikler av kjente venstreopposisjonelle som Leo Trotski og Victor Serge, og dels bidrag fra revolusjonære sosialister i Norge, som Jeanette Olsen, Walter Held, Nils K. Dahl og Brynjulf Jensen.
Redaktør for tidsskriftet var Jeanette Olsen, som i 1936 hadde blitt ekskludert fra Norges Kommunistiske Parti for «trotskisme». Hun var en av svært få norske kommunister som krevde asylrett for Trotski i Norge. Ellers bestod redaksjonen av folk som hadde tilhørt venstrefløyen i Mot Dag, aktivister fra AUF m.v.
Til kretsen rundt Oktober hørte også de radikale forfatterne Helge Krog, Sigurd Hoel og Arnulf Øverland.
I løpet av sin korte levetid ble også enkelte pamfletter utgitt i tidsskriftets navn, bl.a. Trotskis Stalinisme eller bolsjevisme?
Den s.k. Oktobergruppa ble regnet for norsk seksjon av Den fjerde internasjonale, der Walter Held spilte en viktig rolle også internasjonalt. Men frem mot andre verdenskrig formulerte Oktober kritikk av Trotskis synspunkter, bl. a. når det gjaldt vinterkrigen i Finland.
Mikhail Kovaljov

Biografi

Mikhail Kovaljov kom fra en bondefamilie. I 1915 gikk han inn i den russiske hær. Etter skolegang på en praporsjtsjikskole kjempet han i Første verdenskrig som befal for en tropp (polurota), et kompani og så en bataljon. Da oktoberrevolusjonen fant sted var han stabskaptein. Under den russiske borgerkrig kommanderte han et regiment og så en brigade i Den røde armé i kamper mot Denikins hvite hærstyrker, mot Wrangel og mot Aleksandr Antonovs bondeoppstand - Tambonopprøret.
Fra 1937 var Mikhail Kovaljov leder for militærdistriktet Kiev, og fra 1938 leder for det hviterussiske militærdistrikt. Han var øverstkommanderende for den hviterussiske front under Sovjetunionens invasjon av Polen i september 1939. Kovaljov kommanderte også den 15. armé og førte russerne til seier. Såvel som lederskap under Vinterkrigen (1939–1940) var han deretter leder av militærdistriktet Kharkov  og så intanteriinspektør for Den røde armés kommandant for Transbajkalfronten i 1941.
I juli 1945 ble han en visekommandant (заместитель командующего, zamestitel komandojosjtsjego) for Transbajkalfronten og var med på militære operasjoner mot Japan. Fra 1949 var han visekommandant for militærdistriktet Leningrad. 
Mikhail Kovaljov gikk i pensjon i 1955 og døde i Leningrad i 1967 av lungekreft.